Skoczōw: Na fleku wiōz traktorym piyńć ôsōb
Policyjōny ze Skoczowa w sobota w nocy chyciyli szofera traktora. Miyszkaniec Brynnyj kerowoł traktōrym bez uprawniyń, z gyrichtowym zakazym kludzynio wozideł, i na fleku. Choby tego było mało, chop przewoziōł piyńciu pasażerōw.
Do zdarzynio doszło w nocy z piōntku na sobota. Szandarzi dostali zgłoszynie ô ôpitym kerowcy i zaroz zaczli jego poszukowania. Chyciyli go w Brynnyj na ul. Jatny. Jak sie pokozało, społym z szoferym w traktorze rajzowało jeszcze piyńciu pasażerōw. Policyjōny wybadali trzyźwość ôd traktorzisty. Podszukowanie wykozało, iże mioł bez trzi prōmile alkoholu w ôrganiźmie. Ôkrōm tego pokozało, iże niy doś, że ôn niy posiado uprawniyń, to jeszcze mo zakoz kludzynio wozideł.
Skuli popołniōnych przestympstw chop ôstoł zastawiōny i noc przepyndziōł w policyjnym hereszcie. Potym bōł przesuchany i usłyszoł ôbskarżynie. Już wczyśnij mioł sztrofy za podobne przestympstwa. Ô jego dalszym losie uzdo gyricht. Grozi mu dożywotni zakoz kludzynio wozideł, wysoko sztrofa, jak tyż nawet 5 lot heresztu.
Fot: KKP Cieszyn
szl_Latn szl_Latn szl_Latn szl_Latn nno_Latn